rlitschk/wikidir huggingface dataset:
De Porta-Coeli-School is en School in Himmelpoorten. Dat is en Haupt- un Realschool, 2011 hett de School ok en Gymnasialtwieg kregen. Mit de 5. Klass nimmt de School de Schölers ut de ole Samtgemeen Himmelpoorten von de Grundscholen Himmelpoorten un Hammah op. Dreger von de School is de Samtgemeen Olendörp-Himmelpoorten. Nadem de ole School in Himmelpoorten 1974 afbrennt is, hebbt se en neet Schoolzentrum an de Steed von de hüdige Porta-Coeli-School boot. De Ünnerricht kunn denn an’n 27. November 1975 anfangen. De Naam kummt von dat ole Klooster in Himmelpoorten, dat latiensch Porta Coeli (Himmelpoort) heten hett. De Naam weer en Vörslag von en Schölerin in en Naam-Wettbewarf. De School hett 41 Schoolmeesters un so bi 500 Schölers (Stand 2011), dor sünd 200 von op de Hauptschool un 300 op de Realschool. opstunns: Hubert von der Lieth Websteed von de Porta-Coeli-School (hoochdüütsch) Koordinaten:53° 37′ N, 9° 19′ O
Dat Schoolzentrum Olendörp is en School in Olendörp, mit Grundschool, Hauptschool un Realschool. Dat Schoolzentrum nimmt de Schölers ut de ole Samtgemeen Olendörp op. De Samtgemeen Olendörp-Himmelpoorten is de Dreger von de School. De Schölers ut Heinbockel, Hogenoh, Burweg, Blomendol un Bossel gaht von de 1. Klass af an na dat Schoolzentrum, de Schölers ut Kronenborg, Brobargen, Gröpel, Beeß un Esdörp gaht toeerst na de Grundschool Esdörp un wesselt denn na Olendörp oder na dat Gymnasium (Gymnasium Bremervöör oder Vincent-Lübeck-School). De School hett so bi 600 Schölers un 40 Schoolmeesters. Nadem de ole Volksschool in Olendörp to lütt worrn weer, hebbt se 1962 en ne’e School an de Eck von de Sunner Straat un de hüdige Schoolstraat boot. De School is 1963 trech worrn un in dat Johr hett Olendörp ok de Schölers von de School in Bossel övernahmen. 1966 hett Olendörp de Klassen 5 bet 9 von de Scholen in Blomendol, Esdörp, Gröpel un Kronenborg övernahmen. 1966 warrt ok de eerste Turnhall boot, de vondaag de ole Turnhall nöömt warrt. 1970 warrt de Sportplatz trech un 1981 warrt de gröttere ne’e Turnhall boot. 1975 övernimmt Olendörp de Schölers ut Heinbockel un 1993 warrt dat Schoolzentrum ok Realschool. Vörher müssen
Gräpel betekent Gräpel, düütsch Längenmaat. Dat is ok de hoochdüütsche Naam von Gröpel, Oort in de Gemeen Esdörp in’n Landkreis Stood, Neddersassen. Gräpel is de Familiennaam von Heinrich Gräpel (* 1951), düütschen Agrarwetenschopper. Kiek ok bi: Graepel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The Doobie Brothers (kört ok Doobies nömmt) sünd en US-amerikaansch Rockband. The Doobie Brothers wurrn 1969 vun Tom Johnston, John Hartman, Skip Spence (ex-Moby Grape) un Gregg Murph in Süüdkalifornien ünner den Naam Pud grünnd. Murph hett de Band bald verlaaten un as Ersatz keem Dave Shogren. 1970 keem Patrick Simmons dorto. Doobie is en Slang-Beteken för en Twee-Blatt-Joint. Angeblich full bi en gemütlich Kiffer-Runn mal de Satz: „Now we’re all doobie brothers“, prompt wurr de Band umnömmt – in The Doobie Brothers. Enn' 1970 kreeg de Produzent Ted Templeman en Demo vun de Band in de Hann'. Dat hett hüm woll toseggt, mit de Folge, dat de Band en Verdrag bi Warner Brothers kreeg un Anfang 1971 de eerste LP Doobie Brothers maakt wurr. Dat Album harr aber kien kommerziellen Spood. Dat präsenteer en Country/Rhythm and Blues-Rock, de up Gitarrenrhythmen in' Stil vun de San Francisco-Bands as Quicksilver Messenger Service upbaut weer. 1972 hett Shogren de Grupp verlaaten, för hüm keem as Ersatz Tiran Porter as Bassist. Tosätzlich wurr Michael Hossack as tweet Slagtüüchspeler halt. Dat 72er Album Toulouse Street hett sück dank ingängiger Melodien un rockend Rhythmen as ok de Single-Hits Listen to the Music un Jesus is
Michael Hossack (* 17. Oktober 1946 in Paterson, New Jersey; † 13. März 2012 in Dubois, Wyoming) weer en US-amerikaansch Slagtüüchspeler, de in de Johren 1971-1974 un af 1987 bi de Musikgrupp The Doobie Brothers speel. Nah sien Highschool-Afsluss weer Big Mike, as he ok nömmt wurr, veer Johr bi de US-Navy und denn ok in den Vietnam-Krieg. Nahdem he 1969 ehrenhalber entlaaten wurr hett he eerst bi en kalifoornsch Band mit de Naam Mourning Reign speelt. 1971 wurr he as tweet Drummer bi de Doobies instellt, hett de Band aber 1974 weer verlaaten. Denn hett he bi verscheeden körtlevend Bands speelt, bevör he 1987 weer to de Doobie Brothers torüchgahn is. 2001 harr he en swooren Motorradunfall, de hüm en tietlang ut de Musikgrupp utfallen leet, he keem aber weer torüch. 2010 hett man de Krebs bi hüm faststellt, woran he denn 2012 storven is. He harr een Söhn un een Dochter. Websteed vun de Doobie Brothers Doodsmeldung (engelsch)
„Jelly Roll“ Morton (* 20. September 1889 in Gulfport/Mississippi as Ferdinand Joseph La Menthe; † 10. Juli 1941 in Los Angeles) weer en US-amerikaansch Pianist, Komponist un Band-Leader. He gellt as en vun de inflootriekst Jazz-Musiker vun sien Tiet. Jelly Roll Morton wurr in Gulfport (Mississippi) boren un wuss in New Orleans (Louisiana) up. Sien Moder Laura La Menthe, boren Monette, hett ehrn Ehemann F. P. „Ed“ La Menthe, den Vader vun Jelly Roll verlaaten, as Jelly Roll noch en Kind weer. Se hett denn Willie Morton heiraadt. Neben de Öllern spelen sien Grootmoder Laura „Mimi“ Monette, boren Baudoin, sien jüngere Halfsüsters, vun de een de Vörnaam Amède droog, sien Cousin Dink Johnson as ok sien Patin Laura Hunter, vun de in de Regel as Eulalie Echo bericht wurrd, en präägend Rull in sien Leven. Sien Ökelnaam „Jelly Roll“ harr en sexuellen Achtersinn, de (tominst) dormals allgemeen verstahn wurr, nah de herrschend puritaansch Spraaknorm aber as unsittlich gull, un deen oorsprünglich as Anspelen up Morton sien tallriek Affairen. Ut den sülvigen Grund gellt sien Interpretation vun den „Winin' Boy Blues“ as en Oord Erkennungsmelodie. Disse Komposition is mit alternativem Text ok as „I'm Alabama Bound“ bekannt wurrn. Morton sien Gebortsdatum
Oosten (hoochdüütsch Osten) is en Dörp in de Gemeen Oosten, Samtgemeen Hemmoor, in’n Landkreis Cuxhoben, Neddersassen. Oosten liggt ganz in’n Oosten in’n Landkreis Cuxhoben an de Grenz na’n Landkreis Stood un Keden. Dat Dörp liggt in de Masch von de Oost. De Naveröörd sünd Isensee in’n Noorden, Olendörp un Schüttdamm in’n Noordoosten, Hüll in’n Oosten, Grootweurn in’n Süüdoosten, Sethlerhemm un Basbeek in’n Süden, Warstood in’n Süüdwesten, Hemmoor in’n Westen un Hemm un Achthöbenerdiek in’n Noordwesten. In de Oorkunnen kummt Oosten toeerst 1220 as by de Osten vör. 1391 hett dat en Stormflood geven, bi de Fährweg, Slüüs un Kark sworen Schaden afkregen hebbt. 1717 sünd bi de Wiehnachtsflood 17 in Oosten doodbleven un an’n 15. November 1773 sünd bi en Füür 43 Hüüs dalbrennt. Ok bi de Stormflood 1962 hett de Oort wedder wat afkregen. 1909 hebbt se denn twüschen Oosten un Basbeek de Sweevfähr boot, vörher harr dat jümmer blots en Fähr geven un keen fasten Weg över de Oost. Nadem se 1974 de Oostbrügg von de B 495 boot hebbt, warrt de Sweevfähr blots noch för den Tourismus bruukt. In’n Eersten Weltkrieg sünd 31 Soldaten ut Oosten fullen oder vermisst. In’n Düütsch-Franzööschen Krieg von 1870/1871 weren dat twee
Bernt Sverre Evensen (* 8. April 1905 in Kristiania (hüüd Oslo); † 24. August 1979 ok dor) weer en norweegsch Iesflinklöper. Bi de Olympisch Winterspelen 1928 in St. Moritz wunn he de Goldmedaille över 500 Meter (den Sieg muss he sück mit Clas Thunberg deelen). Buterdem wunn he de Sülvermedaille över 1500 Meter un Bronze över 5000 Meter. Bi den Wettkamp över 10000 Meter leeg he up Platz 2, as de Wettstried wegen afschmülten Ies afbraken weern muss. Bi de Olympisch Winterspelen 1932 in Lake Placid wunn he noch eenmal de Sülvermedaille över 500 Meter. Dorneben wunn Evensen in dat Johr 1927 sowohl de Mehrkamp-Weltmeesterschapen in Tampere as ok de Mehrkamp-Europameesterschapen in Stockholm. Översicht bi SkateResults Bernt Evensen in de Datenbank vun Sportsreference.com (engelsch) Statistiken bi Speedskatingnews
Nicolas Sanson, de Öllere, ok: Nicolas Sanson d’Abbeville (* 20. Dezember 1600 in Abbeville, Frankriek; † 7. Juli 1667 in Paris) weer en franzöösch Kartograph. He gellt as Vader vun de Geographie in Frankriek. Sien Vörfohren stammen ut Schottland. In de Johren 1618 bit 1667 hett Sanson üm un bi 300 enkelte Koorten as ok Atlanten un illustreert Texte maakt. He wurr to’n Geographe Ordinaire du Roy (königlicher Kartenmacher) beropen un hett de Könige Ludwig XIII. un Ludwig XIV. in Geographie ünnerricht. Nah sien Dood hebbt sien Söhns Nicolas Sanson (1626–1648), Adrien Sanson († 1708) un Guillaume Sanson († 1703) tosommen mit sien Neffen Pierre Duval (1619–1683), den Enkel Pierre Moulard Sanson († 1730) as ok Hubert Jaillot un Gilles Robert de Vaugondy (1688–1766) de Arbeit fortsett. 1650, Koort vun Noordamerika 1681, Koort vun de Graafschopp Mark Galilee antiquae descriptio geographica (1627); Graeciae antiquae descriptio (1636); L'Empire romain (1637); Britannia, ou recherches de l'antiquité d'Abbeville (1638); La France (1644); Tables méthodiques pour les divisions des Gaules (1644); L'Angleterre, l'Espagne, l'Italie et l'Allemagne (1644); Le Cours du Rhin (1646); In Pharum Galliae antiquae Philippi L'Abbe disquisitiones (1647-1648); Remarques sur la carte de l'ancienne Gaule de César (1651); L'Asie (1652); Index geographicus
Konstantin I. (* 664 in Syrien; † 9. April 715 in Rom) wurr an' 25. März 708 as Paapst inthroniseert. He moot all ünner Paapst Agatho en hooch ansehn Liddmaat vun de Kark ween hemm, wiel he Liddmaat vun de päpstlich Delegatschoon up dat Darte Konzil vun Konstantinopel weer. Över Konstantin, den letzten byzantienschen „Vasallenpaapst“, is wenig bekannt. Up Anordnung vun den dortigen Kaiser Justinian II. hett he 710 in de sien tweet Regeerenstiet Byzanz besöcht, womöglich um de Ergevnisse vun de Trullaansch Synode to bestätigen. Konflikte geev dat mit den Arzbischop vun Ravenna, wiel de sück nich den Paapst ünnerordnen wull; mit Benedikt vun Mailand, den mailändschen Arzbischop, de vun den Paapst fordern dee, dat he de Bischööp vun Padua sülvst insetten sull; un mit den Nahfolger vun Justinian, den byzantienschen Kaiser Philippikos Bardanes, de vun hüm ahn Spood verlangen dee, dat he de Glöövensdefinitschoon vun dat Darte Konzil vun Konstantinopel afswöören dee. De Paapst sull för dat Inhollen vun de Beslüsse vun de Trullaansch Synode van 692 sörgen, wiel den Kaiser todraagen wurrn weer, dat besünners de Papsten Sergius I. un Johannes VII. de Lehrsatzen to de Disziplin aflehnt oder blots halfhartig befolgt harrn. Bi de Verhandlungen dee
Lajos Asztalos [IPA|ˈlɒjoʃ ˈɒstɒloʃ] (* 29. Juli 1889 in Pécs; † 1. November 1956 in Budapest) weer en ungaarsch Schachspeler und Schachautor. Bi de ungaarsch Meesterschapen belegg Asztalos in' August 1912 in Temesvár den tweeten Platz achter Breyer. 1913 wurr he denn in Debrecen ungaarsch Meester. Nah den Eersten Weltkrieg leev he bit 1942 in Jugoslawien un hett dit Land bi de Schacholympiaden 1927 in London un 1931 in Prag vertreden. Buterdem speel he 1936 bi de inoffiziell Schacholympiade in München. 1942 is he nah Budapest trucken. 1950 kreeg he vun de FIDE den Titel Internationaler Meester. Van 1951 bit to sien Dood hett he de ungaarsch Schachföderatschoon bi de FIDE. He weer ok internatschonal Schiedsrichter vun de FIDE un Vörsitter vun de Qualifikatschonskommission. Asztalos studeer in Budapest Philosophie un hett dor ok sien Doktertitel in maakt As Perfesser wark he denn an de Universität Budapest. Nah sien Översiedeln nah Jugoslawien hett he in Sarajevo, Mostar un Zagreb an Middelschoolen Latiensch un Greeksch ünnerricht. Neben Ungaarsch kunn he wieder acht Spraaken snacken. Asztalos is 1956 an en Gasvergiften storven. Dr. Lajos Asztalos, Gedeon Barcza: Botvinnik gyözelme a világbajnoki küzdelemben. A hágai és moszkvai világbajnoki sakkversenyek. Magyar sakkvilág, Keczkemét 1948. Arpád
En Lepidopteroloog is en Person, de spezialiseert is in dat Utforschen vun Bottervagels (Lepidoptera). De Beteken gellt nich blots för Naturwetenschapler, aber wurrd deelwies ok up Hobbyforschers utwiet. De Lepidopterologie is wetenschaplich sehn, en Deelrebeet vun de Zoologie. As Carl von Linne de teihnst Edition vun de Systema Naturae in 1758 schreev, weer dat all en beachtlich Grundlaag vun rutgeven Warken vun de Natuurhistorie vun de Bottervagels. <references> (engelsch) Lepidoptera, moths and butterflies: Evolution, Systematics and Biogeography, Niels P. Kristensen, Volume 4, Part 35 Handbuch der Zoologie:Eine Naturgeschichte der Stämme des Tierreiches. Arthropoda: Insecta, 1999, Herutgever:Walter de Gruyter, ISBN 9783110157048
Editha Westmann (bet 2017 Editha Lorberg; * 10. Dezember 1963 in Seesen) is en düütsch Politikerin (CDU). Siet März 2003 is se Liddmaat vun den Neddersassischen Landdag. Lorberg hett en Utbillen to en Fachkosmetikerin maakt. Van 1983 bit 2001 weer se sülvstännig Kosmetikerin un Schulungsleiterin vun en Gerätehersteller. Dornah weer se bit to hör Inträe in den Landdag as Kundenberaterin bi de Sporkass Hannober tätig. Lorberg is siet 1993 Liddmaat vun de CDU, buterdem is se Liddmaat vun de CDA. Van 2001 bit 2008 weer se Liddmaat in' Oortsraat vun Mellendörp-Gailhoff. Siet 2004 is se Ratsfru vun de Gemeend Wedemark, wo se siet 2006 stellvertreten Börgermeesterin is. Siet den 4. März 2003 is se Liddmaat vun den Neddersassischen Landdag. Se is Utsiedlerbeupdragte vun de CDU-Landdagsfraktschoon un stellvertreden Liddmaat in dat Präsidium vun den Neddersassischen Landdag. 2015 hett se Alexander Westmann freet un an’n 30. November 2017 den Naam Westmann annahmen. Handbuch des Niedersächsischen Landtages der 16. Wahlperiode, Hannover, 2008. Websteed vun Editha Westmann (hoochdüütsch)
Dat is ene List vun Städer in Aserbaidschan. In Aserbaidschan leevt 9.164.600 Inwahners. Baku is de Hööftstadt. (VZ = Volkszählung, B = Bereken) The International Population Day, The demographic situation in Azerbaijan, The State Statistical Committee of the Republic of Azerbaijan, 11 July 2011 Naam vun 1804 bit 1918 Jelisawetpol, vun 1935 bit 1989 Kirowabad Naam bit 1938 Subowka, vun 1938 bit 2008 Əli-Bayramlı Naam vun 1840 bit 1968 Nuxa Naam bit 1991 Stepanakert; vun de Behöörd de Republiek Barg Karabach wiederhenn so betekent de jure 53.100 Inwahner Naam bit 1967 Astraxanbazar Naam vun 1928 bit 1937 Annino Naam bit 1931 Petropwlowka Naam vun 1938 bit 1991 (?) Qazıməmməd Naam bit 1954 Qızılburun Naam vun 1938 bit 1991 Puschkino Naam vun 1949 bit 1991 Mirbəşir Naam vun 1819 bit 1930 Helenendorf, vun 1930 bit 1938 Nərimanov, vun 1938 bit 2008 Xanlar Naam bit 1989 Schdanow Naam bit 1992 Prischib Naam bit 1991 Kutkaschen Naam vun 1924 bit 1999 Port-Iljitsch Naam bit 1991 Qasım İsmayılov Naam bit 1948 Baschnoraschen, vun 1948 bit 1962 Noraschen, vun 1964 bit 1990 Iljitschowsk Naam bit 1991 Wartaschen Naam bit 1992 Səfərəliyev, vun 1992 bit 2008 Nəbiağalı Naam bit 1990 Martuni; vun de Behöörd de Republiek
Arthur „Art“ Tatum (* 13. Oktober 1909 in Toledo, Ohio; † 5. November 1956 in Los Angeles) weer en vun de bedüüdenst US-amerikaansch Klaveervirtuosen un Erneuerer vun den Jazz. Tatum wurr in Toledo boren, dor verbroch he ok sien Jöögd un fung mit dat Klaveerspeel an. Van Gebort an hett he ünner grau Star leeden un weer up een Oog blind, wiels up de anner de Sehkraft bannig inschränkt weer. Tatum verfüg allerdings över en afsolut Gehör un sall todem en butergwöhnlich akustisch Erinnerungsvermögen harrt hemm. Ut en musikalischen Familie stammend, kreeg he en formal klassisch Musikutbillen an verscheeden Scholen, toeerst an de Jefferson School of the Handicapped in Toledo, denn an de Blindenschool in Columbus (Ohio) un de Toledo School of Music, wo he neben Klaveer ok Vigelien, Gitarr un mögelkerwies ok Braille-Blindennoten lernt hett. Sien privat Lehrer Overton C. Rainey hett woll versöcht hüm in Richt Konzertpianisten to drängen, Tatum sien bevörtüügt Pianist un (nah eegen Wöör) sien Vörbild weer aber bald Fats Waller. Wiedere Inflooten keemen vun James P. Johnson un Earl Hines. Sien Fingerfertigkeit hett he dorbi ständig traineert, indem he en Haselnööt flink dör sien Finger glieden leet, bit se glänzend un glatt wurr. As
Adelaide Louise Hall (* 20. Oktober 1901 in New York; † 7. November 1993 in London) weer en US-amerikaansch Jazz-Singerin. 1927 sun se in Eubie Blake sien berühmt Shuffle Along-Show un in de Revue Blackbirds. In dat glieker Johr wurr Hall Singerin bi Duke Ellington. Se nehm de berühmteste Version vun Ellington sien „Creole Love Call“ mit fienföhlig Vokaliseeren vun de Response-Deelen vun disse Call-and-Response-Melodie up. 1932 sung se etwa twee Johr lang mit Art Tatum as Begleiter un is later ok in Europa uptreden. 1938 hett se heiraadt un sück dornah in Grootbritannien daallaaten, wo se en eegen Nachtclub leiten dee. Mit 82 Johr geev se nochmal en Upführen vun hör Erfolgstück „Creole Love Call“, begleit vun de Barrelhouse Jazzband. Dree Johr later hett se mit Begleiter Mick Pyne in Grootbritannien arbeit. Martin Kunzler Jazzlexikon. Bd. 1 Reinbek 2002 DNB-Katalog Personennaamdatei
Daniela Schadt (* 3. Januar 1960 in Hanau) is en düütsche Journalistin un leevt an de Siet vun Bundspräsident Joachim Gauck as düütsche „First Lady“. Schadt hett 1978 an de Karl-Rehbein-School in ehre Vaderstadt Abitur maakt. Achterna hett se in de Universität in Frankfort an’n Main Germanistik, Politikwetenschop un franzöösche Literatur studeert. 1985 is se as Redakteursche na de „Nürnberger Zeitung“ kamen. Dor weer se bit 2012 Ressortchef Binnenpolitik. In’n Nürnbarger Presseclub is se ehrenamtlich togange as Bisittersche in’n Vorstand. Siet 2000 sünd Joachim Gauck un Daniela Schaadt tohopen. Kennen lehrt hefft se sik bi een vun siene Vordräge in Nürnbarg. Dormols weer Gauck noch Bundsbeupdragten for de Stasi-Unnerlagen. Roman Deininger: Die Kandidatin an seiner Seite. In: Süddeutsche Zeitung, 29. Juni 2010 Andrea Dernbach: Ich unterstütze ihn aus vollem Herzen. In: Der Tagesspiegel, 22. Juni 2010 Christina Hebel: First Lady ohne Trauschein. In: Spiegel Online, 20. Februar 2012 Die starke Frau an Gaucks Seite In: Handelsblatt Online, 20. Februar 2012.
En Geweev is in de Biologie en Ansammeln vun Zellen, de op glieke Oort differenzeert sünd, tosamen mit jemehr extrazellulär Matrix (Interzellularsubstanz). De Zellen in en Geweev hebbt ruchweg de glieken Funkschonen un nehmt tosamen de Opgaav vun dat Geweev wohr. Vun’t Prinzip her laat sik all Andeelen vun en veelzelligen Organismus, also all Organen, Strukturen un annere Inholten vun Minschen, Deerten un Planten, to en Geweev to orden, oder sünd vun en sünnern Geweevtyyp produzeert worrn. Dat Fackrebeet, dat sik mit den Opbo vun’t Geweev befaat, is de Histologie. Mit krankhafte Ännern sett sik de Histopathologie uteneen. As Grünner vun de Histologie gellt Marie François Xavier Bichat, de in’n Lief vun Minschen vele Typen vun Geweven opdeckt hett. De klass’sche Methood vun de Histologie is dat Ünnersöken vun faste infarvte Geweevssneden ünner en Lichtmikroskop. Elektronenmikroskopie, Fluoreszenzmikroskopie, Freerbrooktechniken un molekularbioloogsche Entwicklen hebbt dat Weten över den Opbo un de Funkschoon vun de Geweevstypen düchtig vöranbröcht. Bi all Warveldeerten un ok meist bi all Warvellosen – Mit Utnahm vun de Geweevslosen as to’n Bispeel de Swammdeerter – laat sik veer Grundgeweevsorden ünnerscheeden: Epithelgeweev: Dat sünd Zellschichten, de all binneren un buteren Böverflachen afdecken doot. Groff warrt wieter in Böverflachen un Drüsenepithelen
Bote betekent Bote, de Umkehr vun en Minschen to Gott, nadem he dör de Sünn vun em afkamen weer, Bote, en Straaf, na dat Recht upleggt vunwegen en unrechte Saak, Bote, in sunnerliche Dialekte de Mehrtahl vun Boot. Bote is de Familiennaam von Albert Bote (1889–1961), düütschen Ünnernehmer un Politiker, Cord Bote (vör 1475–üm 1501), düütschen Goldsmidd, Eduard Bote (1811–1888), düütschen Musikverleger, Hermen Bote (1450–1520), düütschen Chronist. Kiek ok bi: Bothe, Boothe. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Böten betekent Böten, gesund maken dör Bespreken, sunnerlich bi Gördelroos, Bote, umkehren to Gott, nadem de Sünn em eerst vun Gott wegdreven harr, Füer maken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Boot betekent Boot, lüttjet Schipp, Bote, de Umkehr vun en Minschen to Gott, nadem he dör de Sünn vun em afkamen weer. Boot is de Familiennaam von Christine Boot (1929–1992), nedderlandsche Germanistin, Spraakwetenschopperin un Medizinhistorikerin, Jaap Boot (1903–1986), nedderlandschen Lichtathlet, Klaas Boot (1898–1969), nedderlandschen Turner, Pat Boot (1914–1947), neeseelandschen Lichtathlet, Ton Boot (* 1940), nedderlandschen Basketballspeler un -trainer, Vitali Boot (* 1972), düütschen Boxer. Kiek ok bi: Bot, Both, Bott, Boote, Booth, Das Boot. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hoov (hoochdüütsch Hove) is en Dörp in de Gemeen Jörk in’n Landkreis Stood, Neddersassen. Dat sett sik tohoop ut Groot Hoov un Lütt Hoov (in’n Süüdwesten). Hoov liggt in de Masch glieks achtern rechten Eestdiek un höört to Oolland. De Naveröörd sünd Königriek in’n Westen op de annere Sied von de Eest mit Leeswig in’n Noorden von Hoov, Cranz in’n Noordoosten, Neefeld in’n Oosten, Rübk in’n Süden un Moorenn un Eestbrügg in’n Süüdwesten. In’n Eersten Weltkrieg sünd 19 Soldaten ut Hoov fullen oder vermisst un in’n Tweten 30. De Verwaltungsgeschicht von Hoov is temlich kumplex. Hoov hett bet 1852 deelwies to dat Grevengericht Oolland tohöört un deelwies to dat Gericht Hoov-Leeswig. Binnen dat Grevengericht weer de Oort noch wieder opdeelt twüschen de Hauptmannschop Königriek un de Vaagdie von dat Ooldkloostergericht. 1852 sünd all dree Delen denn Deel von dat Amt Jörk worrn. 1879 sünd de Gemeen von dat Ooldkloostergericht un de Gemeen Hoov-Leeswig oplööst worrn. Na disse Tied hett dat denn en egenstännige Gemeen Hoov geven. Von 1885 bet 1932 weer de Oort in’n Kreis Jörk un is 1932 Deel von’n Kreis Horborg worrn. Mit dat Groot-Hamborg-Gesett, dat an’n 1. April 1937 in Kraft treden is, hett de Gemeen Neefeld
Hinrich Johann Daniel Zahrenhusen (* 2. März 1875 in Hornborg; † 19. Januar 1940 in Bremen) weer en noorddütschen Naamforscher. Zahrenhusen is as Söhn von en Garver in Hornborg boren. Blangen de Volksschool hett he sik dör Privaat- un Sülvsünnerricht wiederbillt un von September 1892 bet September 1895 dat Seminar in Stood besöcht. To’n 1. Oktober 1895 is he Schoolmeester an en Volksschool in Geestmünn worrn. 1903 hett he an de Universität Jena Vörlesungen för Düütsche Philologie, Geschicht un Philosophie besöcht. Eerst nadem he sien Studium al anfungen harr, hett he an’n 11. März 1905 op dat Gymnasium Carolo-Alexandrinum in Jena sien Abiturprüfung maakt. In’n Sommer 1906 hett Zahrenhusen sik in Jena exmatrikuleert un weer wedder Schoolmeester in Geestmünn. He hett denn an’n 2. Februar 1907 in Jena de Prüfung as Persetter bestahn un is to’n 1. Juli Oberlehrer an dat Lehrerinnenseminar in Droyßig worrn. Dor hett he denn ok sien Dokterarbeid över den plattdüütschen Dialekt von sien Heimatdörp schreven: Lautstand der Mundart von Horneburg (Hannover). An’n 1. Juli 1910 güng Zahrenhusen an de Kaiserin-Auguste-Victoria-School in Emden un is denn al an’n 1. April 1911 as Nafolger von August Ernst Zwitzers Direkter von de School worrn. Dat is he bleven